ISEMOODI ISADEPÄEVA KONTSERT

Ühel päeval teatas õpetaja Katrin pidulikult: „Reedel ootame kooli kõiki isasid meie isadepäevakontserti kuulama. Pühapäeval on isadepäev ja selle puhul näitame neile, mida me siin kõik õppinud oleme ja kui ilusasti me laulda oskame. Ja tantsida.

Kui lapsed õhtul emadele isadepäevakontserdist rääkisid, muutusid nood väga murelikuks. Nad kogunesid kooli taha parkimisplatsile nõu pidama. Asi oli tõsine: laste isad olid kõik kuskil kaugemas kohas tööl või muidu välismaal ja näiteks Pille Piial polnud üldse isa. Vanaisad elasid enamasti maal või teistes linnades. Mida küll teha? Emad arutasid mitu tundi tekkinud olukorda, kuni Anni emale tuli hea mõte: „Maskeerime end isadeks!“

Nii istuski reede õhtul kooli saali toolidel seltskond veidi lohvakatesse ülikondadesse rõivastatud onusid, keda lapsed itsitades issideks kutsusid. Emmed ei sarnanenud need onud mitte üks raas, selle eest olid emad juba hoolitsenud. Reelika ema varjas oma juukseid naljaka viltkaabuga, Chrisi ema oli kuskilt endale rohelise paruka hankinud, Indra ema oli pealae täitsa kiilaks ajanud ja kandis päikeseprille ning Karli ema oli endale jõulutaadi habeme ette kleepinud.

Siis algas kontsert. Lapsed laulsid, tantsisid, lugesid luuletusi, Karl mängis klaverit. Kõik sujus ilma ühegi viperuseta. Onud noogutasid muusika taktis päid ja plaksutasid rõõmsalt iga etteaste järel. Õpetaja Katrin lausa õhetas heameelest. Nii soliidsed isad! Nii vaoshoitud ja viisakad! Milline suurepärane kordaläinud üritus!

**Leia tekstist küsimustele vastused ja vasta täislausega. Ära unusta lausete õigekirja**.

1. Millega tahtsid õpetaja ja lapsed isasid üllatada?............................................................

…………………………………………………………………………………………………..

1. Kuhu kogunesid emad?.....................................................................................................

.................................................................................................................................................

1. Miks olid emad murelikud? …………………………………………………………….

……………………………………………………………………………………………….

……………………………………………………………………………………………….

1. Kuidas emad end maskeerisid?........................................................................................

………………………………………………………………………………………………….

………………………………………………………………………………………………..

1. Kuidas õpetaja Katrin kontserdiga rahule jäi? ………………………………………...

………………………………………………………………………………………………….